বিদার দূর্গ

বিদার দূর্গ হল ভারতের কর্ণাটক রাজ্যের পুরাতন শহর এবং দেশের সবচেয়ে শক্তিশালী দূর্গগুলির মধ্যে একটি। এটি বিদার শহরের পূর্ব অংশে অবস্থিত এবং এই দূর্গের ভেতরে রয়েছে প্রাসাদ, মসজিদ এবং অন্যান্য ভবনের ধ্বংসাবশেষ যা পাথর দিয়ে তৈরি করা হয়েছিল। দুর্গের দেয়াল তৈরিতে পাথর এবং মর্টার ব্যবহার করা হয়েছিল। দক্ষিণ-পূর্ব দিক থেকে দুর্গটিতে প্রবেশ করা যায় তিনটি প্রবেশদ্বার দ্বারা সুরক্ষিত একটি আঁকাবাঁকা পথ দিয়ে। প্রবেশদ্বারে একটি উঁচু গম্বুজ রয়েছে, যার অভ্যন্তরটি উজ্জ্বল রঙে আঁকা হয়েছে। 

চতুর্দশ শতাব্দীতে বাহমানি রাজ্যের রাজধানী ছিল বিদার। এই দুর্গটি আহমেদ শাহ ওয়ালি বাহমানি দ্বারা নির্মিত হয়েছিল। পঞ্চদশ শতাব্দীতে অর্থাৎ ১৪২৭ সালে সুলতান আহমেদ শাহ-প্রথম কালাবুর্গী (গুলবার্গা) থেকে বিদারে রাজধানী স্থানান্তরিত করার সময় দুর্গটি সংস্কার করা হয়েছিল এবং বেশ কয়েকটি ইসলামী স্মৃতিস্তম্ভের সাথে তার দুর্গ নির্মাণ করেন।

২০১৪ সালে ইউনেস্কো হেরিটেজ এই দূর্গটিকে অন্তর্ভুক্ত করায় বিশ্ব ঐতিহ্যবাহী স্থান হিসেবে স্বকৃীতি পেয়েছে, বাহমনি রাজবংশের উত্থান ও পতন, দাক্ষিণাত্য সুলতানের উত্থান ও বিচ্ছেদ, বারিদ শাহী এবং আদিল শাহী রাজবংশ কর্তৃক দখল এবং অবশেষে ১৬৫৭ সালে মুঘল সম্রাট আওরঙ্গজেবের দ্বারা বিদার জয়লাভ।

ভৌগলিক অঞ্চল
বিদার অঞ্চলটি দাক্ষিণাত্য মালভূমির একটি অংশ এবং বেশিরভাগ অংশ লাভা দ্বারা গঠিত। বিদারের উত্তরের অংশটি স্তূপাকার এবং কালো মাটি এবং বেসালটিক শিলা দ্বারা গঠিত। পলি জমি সাধারণত মঞ্জিরি নদী এবং এর প্রধান উপনদীগুলির তীরে দেখা যায়। গড় উচ্চতা সমুদ্রতল থেকে ৪২০ থেকে ৬৮৪ মিটার। বিদার জেলাটি সমুদ্রপৃষ্ঠ থেকে প্রায় ৭১৫ মিটার উঁচু ।

ভূপ্রাকৃতিকভাবে জেলাটি দুটি অঞ্চলে বিভক্ত হতে পারে, উত্তরাঞ্চলীয় নিম্নভূমি এবং দক্ষিণাঞ্চলীয় উচ্চভূমি। দক্ষিণের উচ্চভূমি বিদার মালভূমি রূপে পরিচিত, যা ল্যাটাইটাইট মৃত্তিকা দ্বারা গঠিত। মালভূমিটির উচ্চতা ২,২০০ ফুট (৬৭০ মিটার) এবং এর দৈর্ঘ্য ২২ মাইল (৩৫ কিমি) এবং প্রস্থ ১২ মাইল (১৯ কিমি)। মালভূমিটি মোট ১৯০ বর্গকিলোমিটার (৭৩ বর্গ মাইল) এলাকা জুড়ে বিস্তৃত। বিদার দুর্গটি মালভূমির প্রান্তে রম্বসের আকারে নির্মিত যার উত্তর ও পূর্ব দিকে উঁচু দেয়াল দ্বারা নির্মিত।

পশ্চিম চালুক্য সাম্রাজ্যের প্রাচীন রাজধানী কল্যাণী (বাসবকল্যাণ) বিদার থেকে প্রায় ৪০ মাইল (৬৪ কিমি) পশ্চিমে অবস্থিত।

ইতিহাস
বিদার দুর্গটি আহমেদ শাহ ওয়ালি বাহমানি দ্বারা নির্মিত হয়েছিল। লোককাহিনী অনুসারে, পুরাতন দুর্গটি দুর্গের বর্তমান সীমানার পশ্চিম অংশে অবস্থিত ছিল, তখতমহল থেকে কালমাদি ফটক এবং বীরসংগয়ের মন্দিরটি যে স্থানে নির্মিত হয়েছিল, তার প্রাচীরের গোড়ায় পুরাতন জলাশয় ছিল। ১৫৬০-১৬২০ খ্রিস্টাব্দে ফার্সি পণ্ডিত ফিরিশতা তাঁর তারিখ-ই ফিরিশতা গ্রন্থে লিখে গেছেন যে দারুল ইমারা যা বর্তমানে তখত মহল নামে পরিচিত, পুরাতন দুর্গের স্থানে নির্মিত হয়েছিল।

১৩২১-২২ খ্রিস্টাব্দে তুঘলক রাজবংশের যুবরাজ উলুঘ খান বিদারের পুরাতন দুর্গটি কাকতীয় রাজবংশের কাছ থেকে দখল করেন, যিনি পরবর্তীতে দিল্লির সুলতান মুহাম্মদ বিন তুঘলক হন।

১৩৪৭ খ্রিস্টাব্দে বাহমনি সুলতানরা প্রতিষ্ঠার পর, সুলতান আলাউদ্দিন বাহমান শাহ বিদার দখল করেন। (১৪২২-১৪৩৬) খ্রিস্টাব্দে প্রথম আহমদ শাহের শাসনামলে বিদারকে বাহমনি রাজ্যের রাজধানী করা হয়। আহমেদ শাহের শাসনামলে, পুরাতন দুর্গটি পুনর্নির্মাণ করা হয় এবং সুন্দর মাদ্রাসা, মসজিদ, প্রাসাদ এবং বাগান তৈরি করা হয়। ফার্সি পণ্ডিত ফিরিশতা লিপিবদ্ধ করেছে পুনর্নির্মাণ ১৪২৯ খ্রিস্টাব্দে শুরু হয়েছিল এবং ১৪৩২ খ্রিস্টাব্দে শেষ হয়েছিল। যেহেতু উপদ্বীপীয় ভারতে তখনও বারুদ প্রবর্তিত হয়নি, তাই ফার্সি এবং তুর্কি স্থপতিরা পাথর এবং মর্টার দিয়ে দীর্ঘ এবং বাঁকানো দুর্গের দেয়াল তৈরি করেছিলেন, পাথরটি স্থানীয় রাজমিস্ত্রিদের দ্বারা খনন করা পরিখা থেকে সরবরাহ করা হয়েছিল।

১৬১৯ থেকে ১৯২০ সালে বিজাপুর সুলতান বিদার দুর্গ দখল করে কিন্তু ১৬৫৭ সালে মুঘল সম্রাট আওরঙ্গজেব দখল করে কিন্তু ১৬৮৬ সালে আনুষ্ঠানিকভাবে মুঘল সাম্রাজ্যের অধীনে চলে যায়। ১৭২৪ সালে বিদার দুর্গ নিজামদের আসফ জাহ রাজ্যের অংশ হয়ে ওঠে। ১৭৫১ থেকে ১৭৬২ সাল পর্যন্ত আসফ জাহ প্রথম বিদার দুর্গ শাসন করেছিলেন। আসফ জাহ দ্বিতীয়কে বন্দী করেন এবং ১৭৬৩ সালে দুর্গে তাকে হত্যা করেন। বিদার সাম্রাজ্যের পুরাতন নাম "মোহাম্মদাবাদ" যা সালবাথ জং এর শাসনকে বোঝায়।

স্থাপত্য
বিদার দুর্গটি ১৪২৮ সালে আহমেদ শাহ বাহমানি কর্তৃক পুরাতন দুর্গের চারপাশে লাল ল্যাটেরাইট পাথর ব্যবহার করে পুনর্নির্মাণ করা হয়েছিল। মালভূমির উপর নির্মিত বিদার দুর্গটি একটি এলোমেলো রম্বস আকৃতির ন্যায়। দুর্গটি ১.২১ কিমি লম্বা এবং ০.৮০ কিমি প্রস্থ। দুর্গের দেয়ালগুলি পরিমাপ ২.৫ কিমি চওড়া এবং এর মধ্যে অসংখ্য ভবন, খিলান, মণ্ডপ, মসজিদ, প্রবেশদ্বার এবং বাগান রয়েছে। উত্তর এবং পূর্বে খাড়া পাহাড় যা প্রাকৃতিক সুরক্ষা প্রদান করে এবং দক্ষিণ-পূর্ব থেকে দক্ষিণ-পশ্চিমে বিদার শহরের মুখোমুখি পর্যন্ত দেয়ালগুলি পরিখা দ্বারা সুরক্ষিত, যা ইয়াজদানী নামে পরিচিত। 

প্রথম পার্টিশন দেয়ালের মধ্যে পরিখার প্রস্থ ৩২ ফুট ৬ ইঞ্চি, প্রথম এবং দ্বিতীয় পার্টিশন-দেয়ালের মধ্যে ৩৬ ফুট ৪ ইঞ্চি, এবং দ্বিতীয় পার্টিশন দেয়াল এবং স্তম্ভের মধ্যে ৪১ ফুট ৯ ইঞ্চি। পরিখার গভীরতা ৩০ ফুট এবং যে পাথরের ভিত্তির উপর এটি নির্মিত হয়েছে তার উপরে অবস্থিত স্তম্ভের উচ্চতা ৩২ ফুট ৮ ইঞ্চি থেকে ৪৩ ফুট পর্যন্ত পরিবর্তিত।

প্রবেশদ্বার
বিদার দুর্গে প্রবেশের জন্য সাতটি বড় বড় প্রবেশদ্বার আছে, যার মধ্যে শাজ দরওয়াজা এবং গুম্বদ দরওয়াজা অন্তর্ভুক্ত। দুর্গটির দেয়াল পুরু এবং একটি গভীর পরিখা যা পাথর কেটে তৈরি করা হ্য়। কামান স্থাপনের জন্য ৩৭টি অষ্টভুজাকার বুরুজ ছিল। দুর্গের ভেতরের অংশে ইসলামিক স্মৃতিস্তম্ভ, মসজিদ, প্রাসাদ এবং মাদ্রাসা রয়েছে। ১৩৪৭ সালে দাক্ষিণাত্যে বাহমানি রাজ্য প্রতিষ্ঠার সাথে সাথে, ইরানের পারস্য স্থাপত্যের স্থাপত্য শৈলী চিত্তাকর্ষক এবং দীর্ঘস্থায়ী প্রভাব ফেলে, যা বিদার দুর্গে দেখা যায়। দুর্গটি কেবল একটি সামরিক ভবন ছিল না, বরং এটি ছিল একটি বিশাল, সতর্কতার সাথে পরিকল্পিত শহর, যা স্থানীয় ল্যাটারাইট পাথর এবং লাল ইট দিয়ে নির্মিত হয়েছিল। ইরান এবং অন্যান্য বিদেশী স্থান থেকে আগত বহু কারিগর এবং প্রকৌশলীর দ্বারা স্থাপত্য শৈলী প্রভাবিত হয়েছিল। ১৫শ এবং ১৬শ শতাব্দীতে দাক্ষিণাত্যের বিদারে পারস্য সংস্কৃতির প্রভাব স্পষ্ট ছিল।

চিত্রশালা

তথ্যসূত্র

বিষয়শ্রেণী:বিদার জেলার কাঠামো ও ভবন
বিষয়শ্রেণী:বিদার জেলা